IP3

IP3 (inozitolio 1,4,5-trisfosfatas, ) – cheminė medžiaga, gyvų organizmų naudojama signalui ląstelės lygyje perduoti. Junginys susidaro skylant ląstelių membranose esančiam fosfatidilinozitolio bisfosfatui (PIP2). Reakciją katalizuoja fosfolipazė C. Atlikęs signalo perdavimo funkciją, IP3 inaktyvuojamas IP3 fosfotazei atskeliant vieną fosforo rūgšties liekaną. Prireikus susidaręs junginys gali būti vėl fosforilinamas.

Tas pats junginys kartais įvardijamas kaip trifosfoinozitolis arba InsP3.

 Inozitolio 1,4,5-trisfosfato susidarymas 
 Hormonas prisijungia prie receptoriaus ir šį aktyvina.
 Receptorius sąveikauja su G baltymu, kuris sudarytas iš α, β ir γ subvienetų.
 G baltymo α subvientas prisijungia GTP ir aktyvina ląstelės membranoje esančią fosfolipazę C.
 Fosfolipazė C katalizuoja fosfatidilinozitolio 4,5-bisfosfato (PIP2) hidrolizę į 1,2-diacilglicerolį (DAG) ir inozitolio 1,4,5-trisfosfatą (IP3). DAG lieka membranoje ir aktyvina proteinkinazę C padidindamas šios kinazės giminingumą Ca2+, o IP3 – hidrofilinis junginys, tad difunduoja į citozolį.


 Inozitolio 1,4,5-trifosfato veikimas 
 IP3 – antrinis informacijos nešėjas, kuris sąveikauja su endoplazminio tinklo receptoriais ir skatina Ca2+ pernašą iš endoplazminio tinklo į citoplazmą.
 Ca2+ arba jo kompleksas su baltymu kalmodulinu suskelia biocheminius pokyčius. Kalmodulinas – 148 aminorūgščių ilgio polipeptidas, turintis 4 Ca2+ prisijungimo vietas. Ca2+ katijonai prisijungia prie kalmodulino ir dėl konformacinių pokyčių šį aktyvina. Susdaręs aktyvus kompleksas jungiasi prie fermentų (adenilatciklazė, fosfodiesterazė ir kt.) ir šiuos aktyvina.

 Inozitolio 1,4,5-trifosfato degradacija 
IP3 defosforilinant susidaro antrinio informacijos nešėjo funkcijų neatliekantys IP2 (inozitolio 1,4-bisfosfatas), vėliau IP (inozitolio 1-fosfatas ar kitaip inozitolio monofosfatas). Inozitolis gražinamas į membraną PIP (fosfatidinozitolio 4-fosfatas) pavidalu, kuris vėliau verčiamas į PIP2 (fosfatidinozitolio 4,5-bisfosfatas).

 Nuorodos 
 Limfinis miocitas
 http://personalpages.manchester.ac.uk/staff/j.gough/lectures/the_cell/signalling/ip3.jpg

Kategorija:Ląstelė